สรุปหุ้นเด่นราคาขึ้นแรง-ลงแรงประจำวันนี้
สรุปหุ้นเด่นราคาขึ้นแรง-ลงแรงประจำวันนี้
17 ก.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ร่วงแรงประจำวันนี้ (17 ก.ค.) ได้แก่
บริษัท เหมราชพัฒนาที่ดิน จำกัด (มหาชน) หรือ  HEMRAJ ปิดตลาดวันนี้ อยู่ที่ 4.22 บาท ลบ 0.44 หรือ 9.44% สูงสุดที่ 4.32 บาท ต่ำสุด 4.12 บาท มูลค่าการซื้อขาย 44.72 ล้านบาท
ทั้งนี้ ราคาหุ้นที่มีการปรับตัวลงแรง เนื่องจากวันนี้ HEMRAJ มีการขึ้นเครื่องหมาย XD หรือ ผู้ซื้อหลักทรัพย์ไม่ได้สิทธิรับเงินปันผล โดย HEMRAJ กำหนดจ่ายปันผลงวดดำเนินงานวันที่ 01 ม.ค. 2558 ถึงวันที่ 31 มี.ค. 2558  และกำไรสะสม ซึ่งจะจ่ายปันผลเป็นเงินสด 0.443 บาทต่อหุ้น และกำหนดจ่ายวันที่ 31 ก.ค. 2558
ราคาหุ้น บริษัท ไลฟ์ อินคอร์ปอเรชั่น จำกัด (มหาชน) หรือ LIVE ปิดตลาดวันนี้ อยู่ที่ 0.66 บาท ลบ 0.02 หรือ 2.97% สูงสุดที่ 0.70 บาท ต่ำสุด 0.64 บาท มูลค่าการซื้อขาย 222.69 ล้านบาท
ทั้งนี้ ราคาหุ้นที่มีการปรับตัวลง คาดว่ามากประเด็นที่เช้าวันนี้นักวิเคราะห์หลักทรัพย์ บล.ฟิลลิป(ประเทศไทย) เปิดเผยว่า หุ้น LIVE และ LIVE-W2 เป็นหลักทรัพย์เข้าข่าย Turnover List สัปดาห์สิ้นสุด 16 กรกฎาคม 2558 ซึ่งมีโอกาสเข้าข่ายต้องใช้เกณฑ์ Cash Balance คาดว่าจะเริ่มใช้วันที่ 20 กรกฎาคมนี้ โดยจะใช้ต่อเนื่อง 6 สัปดาห์
อนึ่ง ราคาหุ้น LIVE นั้นมีการปรับตัวขึ้นต่อเนื่องนับตั้งแต่วันที่ 24 มิ.ย.58 จากระดับราคา 0.38 บาท
 
สำหรับหุ้นที่ขึ้นแรงประจำวันนี้ (15 ก.ค.) ได้แก่
ราคาหุ้นบริษัท กุลธรเคอร์บี้ จำกัด (มหาชน) หรือ KKC ปิดตลาดวันนี้ราคาอยู่ที่ 3.90 บ. บวก 0.30 บ. หรือ 8.33% สูงสุดที่ 4.04 บ. ต่ำสุดที่ 3.62 บาท มูลค่าซื้อขายที่ 295.98 ลบ.
บล.คันทรี่ กรุ๊ป มองไตรมาส 2/58 นั้น ลุ้นเติบโตทะลัก โดยรายได้ยังเข้ามาต่อเนื่อง คาดว่าจะมีกำไรไม่น้อยกว่าไตรมาสแรกเช่นกัน จึงเป็นปีที่ทุบสถิติรายได้ของบริษัท
บริษัท ที.เอ็ม.ซี. อุตสาหกรรม จำกัด (มหาชน) หรือ TMC ปิดตลาดวันนี้ราคาอยู่ที่ 2.82 บ. บวก 0.64 บ. หรือ 29.36% สูงสุดที่ 20.82 บ. ต่ำสุดที่ 2.18 บาท มูลค่าซื้อขายที่ 44.91 ลบ.
บริษัท บางกอกแร้นช์ จำกัด (มหาชน) หรือ BR ปิดตลาดวันนี้ราคาอยู่ที่ 11.80 บ. บวก 0.10 บ. หรือ 0.85% สูงสุดที่ 12.40 บ. ต่ำสุดที่ 11.50 บาท มูลค่าซื้อขายที่ 1.44 พันลบ.
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน